
Okresný súd Prievidza 24P/37/2024 3824201685 11. 09. 2024 Mgr. Miriam Manová ECLI:SK:OSPD:2024:3824201685.3
ROZSUDOK V MENE SLOVENSKEJ REPUBLIKY Okresný súd Prievidza sudkyňou Mgr. Miriam Manovou v právnej veci navrhovateľa A. B., nar. XX.XX.XXXX v C., trvale bytom D. E. XXX/XX, XXX XX C., štátneho občana SR, a druhej z manželov F. B., G. H., nar. XX.X.XXXX v I., trvale bytom D. E. XXX/XX, XXX XX C., zastúpenej JUDr. Marianou Pirťanovou, Moyzesova 471/1, 958 01 Partizánske, v konaní o návrhu na rozvod manželstva a úpravu práv a povinností k mal. H. B. B., nar. XX.XX.XXXX v C. a k mal. C. B., nar. XX.XX.XXXX v C., v konaní obe mal. deti zastúpené kolíznym opatrovníkom Úradom práce, sociálnych vecí a rodiny Partizánske, takto rozhodol: I. Súd manželstvo navrhovateľa A. B., nar. XX.XX.XXXX v C. a druhej z manželov F. B., G. H., nar. XX.X.XXXX v I., uzatvorené dňa XX.XX.XXXX v C., zapísané v knihe manželstiev Matričného úradu Partizánske, vo zväzku 16, ročník 2016, na strane 6, pod poradovým číslom 40, r o z v á d z a. II. Súd schvaľuje dohodu rodičov nasledovného znenia: „Mal. H. B. B., nar. XX.XX.XXXX v C. sa na čas po rozvode manželstva zveruje do osobnej starostlivosti otca mal. dieťaťa. Mal. C. B., nar. XX.XX.XXXX v C. sa na čas po rozvode manželstva zveruje do osobnej starostlivosti matky mal. dieťaťa. Obaja rodičia budú mal. deti zastupovať v bežných veciach a spravovať ich majetok. Matka mal. dieťaťa je povinná prispievať na výživu mal. H. B. B., nar. XX.XX.XXXX v C. výživným vo výške 125 € mesačne, vždy do 20. dňa v tom-ktorom mesiaci vopred, k rukám otca mal. dieťaťa. Otec mal. dieťaťa je povinný prispievať na výživu mal. C. B., nar. XX.XX.XXXX v C. výživným vo výške 245 € mesačne, vždy do 20. dňa v tom-ktorom mesiaci vopred, k rukám matky mal. dieťaťa. Stretávanie matky mal. dieťaťa s mal. H. B. B. sa na žiadosť rodičov neupravuje. Stretávanie otca mal. dieťaťa s mal. C. B. sa na žiadosť rodičov neupravuje.“ III. Žiaden z účastníkov nemá právo na náhradu trov konania. odôvodnenie: 1. Dňa 27.03.2024 bol Okresnému súdu Prievidza doručený návrh na rozvod manželstva a úpravu práv a povinností k maloletým deťom.
2. Podľa § 2 ods. 1 Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 3. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. Navrhovateľ, druhý z manželov, právny zástupca druhého z manželov, a kolízna opatrovníčka, sa po vyhlásení rozsudku na pojednávaní konanom dňa 11.09.2024, vzdali práva podať odvolanie. Poučenie: Proti rozsudku možno podať odvolanie do 15 dní odo dňa jeho doručenia prostredníctvom tunajšieho súdu na Krajský súd Žilina. Ak vo veciach starostlivosti súdu o maloletých súd rozsudkom schválil dohodu rodičov, rodičia nie sú oprávnení podať voči výroku, ktorým bola dohoda schválená, odvolanie. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona (Zákon č. 233/1995 Z. z. o súdnych exekútoroch
a exekučnej činnosti /Exekučný poriadok/ a o zmene a doplnení ďalších zákonov, v znení neskorších predpisov), ak ide o rozhodnutie o výchove maloletých detí, návrh na súdny výkon rozhodnutia. Manžel, ktorý prijal pri uzavretí manželstva priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

